== Forhistorie ==
Man ved ikke meget om hunnernes oprindelse, men de er formodentlig flyttet fra den centralasiatiske steppe til området omkring [[Volga]]s udmunding i det [[Kaspiske hav]], hvor man stedfæster dem omkring 350. De foretog endnu en flytning vestpå omkring 370-375, hvor de angreb [[alaner]] og derefter [[goter]] nord for [[Sortehavet]].<ref>Heather (1996), side 99-103.</ref> Biskop [[Sankt Ambrosius|Ambrosius]] af [[Milano]] skrev omkring 380:''"Hunnerne kastede sig over alanerne, alanerne over goterne, og goterne over taifalerne og [[sarmater]]ne ... og det er ikke slut endnu."''<ref>Heather (1996), side 104.</ref> I 395-397 drog en stor hunniske styrke sydpå gennem Kaukasus. De plyndrede i [[Armenien]] og de østromerske områder i [[Lilleasien]] og persiske i [[Mesopotamien]], hvorefter de returnerede nordpå.<ref>Heather (2005), side 386-387.</ref> På dette tidspunkt var hunnerne tilsyneladende opdelt i flere klaner, der samarbejdede efter behov, og den romerske historiker [[Ammianus Marcellinus]] skriver om dem, at de var ''"et folk uden konger, men med skiftende ledere."''<ref>Ammianus, citeret i Heather (2009), side 215.</ref> Man har ingen navngivne hunner fra tiden før år 400, ud over hos historieskriveren [[Jordanes]], der omtaler "Balamber, hunnernes konge" <ref>[http://people.ucalgary.ca/~vandersp/Courses/texts/jordgeti.html#gthird Jordanes ''Getica'', kapitel 24, side 130.]</ref> Balamber er imidlertid et gotisk navn, og nutidige historikere som Edward Thomson og Peter Heather hælder til den opfattelse, at Jordanes (der skrev om begivenhederne næsten 200 år senere) opfandt ham for at have et navn til goternes modstander.<ref>Thompson, side 62.</ref>
[[Fil:AD 0401 - Uldin the Hun - DA.png|thumb|upright=1.5|Kortet viser placeringen af folkeslagene omkring år 400, samt de tre historiske begivenheder, Uldin deltog i.]]
== Kontakt med romerne ==
Uldin blev dermed den første navngivne hunner i historien, da han dukkede op omkring år 400. [[Orosius]] kaldte ham Uldin,<ref>[https://sites.google.com/site/demontortoise2000/orosius_book7 Orosius: ''Historiarum Adversum Paganus Libri VII'', bog 7, kapitel 37]</ref>. mens historikeren Zosimus omtalte ham som Uldes.<ref>[http://www.tertullian.org/fathers/zosimus05_book5.htm Zosimus: ''Historia Nova'', Bog 5, side 149.]</ref> Man mener, at en mindre klan under Uldins ledelse rykkede længere vestpå end de øvrige hunner og bosatte sig i området på nordsiden af [[Donau]], nær dens udløb i Sortehavet. Området grænsede direkte op til det Østromerske rige, og havde tidligere været beboet af gotere. Den gotiske general [[Gainas]] - der var i østromersk tjeneste - havde forladt [[Konstantinopel]] i 400, da først folkestemningen, og derefter kejseren, vendte sig imod ham. Hans udmarch blev forvandlet til flugt, og da han søgte mod Donau med sine tropper, stødte han sammen med Uldins hunner. Gainas blev overvundet, og Uldin sendte i 401 hans afhuggede hoved som gave til kejser [[Arcadius]] i Konstantinopel.<ref>Norwich, side 127</ref>
Personbillede_savnes Historie